b'\n_START_ARTICLE_\nLehm\xc3\xa4saari (Helsinki)\n_START_PARAGRAPH_\nLehm\xc3\xa4saari (ruots. Koholmen) on pieni saari Helsingiss\xc3\xa4 sotilasalueella Santahaminan pohjoisrannan edustalla. Saaren pinta-ala on 0,9 hehtaaria. Ven\xc3\xa4l\xc3\xa4iset rakensivat saarelle linnoituslaitteita 1870-luvun lopussa. Ennen sit\xc3\xa4, 1700-luvulta l\xc3\xa4htien, saaressa oli seudun vanhin kalastajatorppa. Saaren ymp\xc3\xa4rill\xc3\xa4 avautuu Lehm\xc3\xa4saarenselk\xc3\xa4-niminen vesialue. Tuolle sel\xc3\xa4lle Aleksanteri III:n keisarillinen laivastosaattue ankkuroi vuosina 1887 ja 1889, ja siksi ven\xc3\xa4l\xc3\xa4iset ryhtyiv\xc3\xa4t kutsumaan selk\xc3\xa4\xc3\xa4 keisarin huvijahdin nimen mukaan \xe2\x80\x9dJahti Tsarevnan rediksi\xe2\x80\x9d.'